C 293/40
LT
Europos Sąjungos oficialusis leidinys
2023 8 18
8.2.
2018 m. daugiau nei 80 % užsikrėtusiųjų ŽIV Rytų Europoje buvo narkotikus vartojantys asmenys, daugiausia labai jauni ir daugiausia moterys.
Jaunos moterys nukenčia dažniau nei vyrai, be kita ko, dėl prostitucijos, kuri glaudžiai susijusi su narkotikų vartojimu.
Vietinės ŽIV epidemijos taip pat užfiksuotos tarp marginalizuotų švirkščiamųjų narkotikų vartotojų grupių Vakarų Europoje.
8.3.
Kaliniai, palyginti su visais gyventojais, dažniau vartoja narkotikus ir turi žalingesnius vartojimo įpročius, įskaitant parenterinį vartojimą, todėl įkalinti narkotikus vartojantys asmenys yra ypač pažeidžiami.
8.4.
Narkotikus vartojantys asmenys rečiau atlieka tyrimus ir jiems dažniau diagnozė nustatoma vėlai.
NET Italijoje narkotikus vartojantys asmenys, kurie pasitikrino dėl ŽIV, sudarė nedidelę procentinę dalį visų vietinių priklausomybės ligų gydymo paslaugų naudotojų, o atlikti tyrimus, nesant su ŽIV susijusių simptomų, buvo siūloma retai.
8.5.
Narkotikus vartojančių asmenų galimybės gydytis neabejotinai yra labai menkos, nors įvairiose šalyse jos skiriasi.
Apskritai apskaičiuota, kad tik 8 % narkotikus vartojančių asmenų taikomas antiretrovirusinis gydymas, o iš visų gydomų asmenų tik 20 % yra narkotikus vartojantys asmenys.
Lyginant su visais ŽIV užsikrėtusiais asmenimis, narkotikus vartojančių asmenų atveju taip pat rečiau pavyksta nuslopinti viruso koncentraciją.
Taip yra dėl to, kad narkotikus vartojantys asmenys prasčiau laikosi gydymo režimo ir dažnai apskritai nutraukia gydymą.
Dėl to ŽIV užsikrėtusių narkotikus vartojančių asmenų grupei kyla didesnė mirties nuo AIDS rizika.
8.6.
Programos, skirtos veiksmingiau pasiekti narkotikus vartojančius asmenis, būtinos, jei norime pasiekti tikslą visiems užtikrinti galimybę gydytis nuo ŽIV tiek Europoje, tiek už jos ribų.
9.
Vyrai, turintys lytinių santykių su vyrais (MSM) 9.1.
Apskritai, vyrams, kurie turi lytinių santykių su vyrais, rizika užsikrėsti ŽIV yra 27 kartus didesnė nei visiems gyventojams (6).
Dėl kai kurių biologinių veiksnių lengviau užsikrėsti ŽIV.
Dauguma MSM užsikrečia ŽIV per nesaugius analinius lytinius santykius, kurie, palyginti su kitais lytiniais santykiais, kelia didžiausią riziką užsikrėsti ŽIV.
Šioje gyventojų grupėje didelis lytinių partnerių skaičius ir plačiai paplitęs rekreacinėms reikmėms skirtų medžiagų, įskaitant švirkščiamuosius narkotikus (kurie dažnai susiję su lytiniais santykiais, vadinamais lytiniais santykiais apsvaigus nuo narkotikų), vartojimas taip pat gali prisidėti prie didelio ŽIV paplitimo tarp MSM.
9.2.
Didėjantis antiretrovirusinio gydymo prieinamumas, dėl kurio labai sumažėjo bendras ŽIV plitimas, neturėjo tokio paties poveikio MSM.
Priešingai, pastaraisiais metais daugelyje Vakarų šalių ŽIV paplitimas šioje gyventojų grupėje didėjo (7), taip pat palaipsniui didėjo atvejų, susijusių su perdavimu per vyrams, turintiems lytinių santykių su vyrais, dalis.
9.3.
Prezervatyvai padeda apsisaugoti nuo ŽIV perdavimo ir kitų lytiškai plintančių infekcijų, tačiau dėl kultūrinių, švietimo ir aprūpinimo kliūčių, kurios atsiranda dėl skirtingų socialinių aplinkybių ir sveikatos priežiūros paslaugų, prezervatyvai naudojami ne taip plačiai.
9.4.
Daugelyje šalių ir individualiomis aplinkybėmis dėl stigmatizacijos, homofobijos ir diskriminacijos egzistuoja įvairios kliūtys, trukdančios naudotis prevencijos priemonėmis, todėl sunku gauti sveikatos priežiūros paslaugas ir tinkamą informaciją.
Yra daugybė atvejų, kai baudžiamaisiais įstatymais asmenims, turintiems lytinių santykių su tos pačios lyties asmenimis, taikoma baudžiamoji atsakomybė, jie verčiami slapstytis ir slėpti savo seksualinę orientaciją arba, dar blogiau, savo tapatybę.
NET ir tais atvejais, kai įstatymai nėra atvirai diskriminaciniai, stigmatizacija ir baimė atgraso žmones nuo naudojimosi su ŽIV susijusiomis paslaugomis, todėl jie nežino apie esamas ŽIV infekcijos prevencijos priemones.
9.5.
Stigmatizacija taip pat daro poveikį galimybei atlikti tyrimus ir nustatyti diagnozę.
Daugelis MSM teigia, kad baiminasi sveikatos priežiūros specialistų sprendimo ir atideda tyrimus, todėl dažnai diagnozė nustatoma pavėluotai.
Tai, kad jie nežino, jog yra užsikrėtę infekcija, reiškia, kad jie negali gauti antiretrovirusinių vaistų, kurie ne tik turėtų poveikio susijusių asmenų sveikatai, bet ir sumažintų lytinių partnerių užkrėtimo riziką.
(6) (7)
Nors MSM rizika užsikrėsti ŽIV yra didesnė visame pasaulyje, užsikrėtimo rodikliai įvairiose geografinėse vietovėse skiriasi: MSM sudaro 50 % visų naujai užregistruotų ŽIV atvejų Šiaurės Amerikoje ir Vakarų Europoje, 47 % atvejų, užregistruotų Lotynų Amerikoje, apie 20 % atvejų, užregistruotų Rytų Europoje, Azijoje, Artimuosiuose Rytuose ir Šiaurės Afrikoje, o Afrikoje – 12 %.
Vakarų Europoje ŽIV užsikrėtusių asmenų MSM gyventojų grupėje skaičius 2010–2014 m. išaugo beveik 20 %.
Tarp vyrų Italijoje daugiausia naujų ŽIV atvejų nustatoma MSM gyventojų grupėje.